Συντεταγμένες: 46°40′28″N 5°33′14″E﻿ / ﻿46.67444°N 5.55389°E﻿ / 46.67444; 5.55389

Η **Λονς-λε-Σωνιέ** (γαλλικά: *Lons-le-Saunier*) είναι η πρωτεύουσα του νομού Ζυρά στην περιοχή Βουργουνδία-Φρανς-Κοντέ. Είναι τμήμα της πολιτιστικής και ιστορικής περιοχής της Φρανς-Κοντέ. Η πόλη βρίσκεται σε υψόμετρο 243 μέτρων. Έχει 17.459 κατοίκους σε αστική περιοχή 58.674 κατοίκων.

Η πόλη οφείλει το όνομά της στις αλμυρές πηγές της, τις οποίες εκμεταλλεύτηκαν για πρώτη φορά οι Ρωμαίοι.

Οι κάτοικοι ονομάζονται *Λεντονιάν.*

Γεωγραφία
---------

Θέση στο νομό Ζυρά
Η πόλη είναι η πρωτεύουσα του νομού Ζυρά, στα νοτιοανατολικά της διοικητικής περιοχής Βουργουνδία-Φρανς-Κοντέ και βρίσκεται 340,82 χιλιόμετρα κατ' ευθεία γραμμή νοτιοανατολικά του Παρισιού.

Βρίσκεται στο κέντρο της περιοχής Ρεβερμόν, στους πρόποδες του πρώτου οροπεδίου της οροσειράς Ζυρά. Η οροσειρά εκτείνεται προς τα ανατολικά και τα νότια, ενώ στα δυτικά βρίσκεται η πεδιάδα της Μπρες και στα βόρεια εκτεταμένοι αμπελώνες. Τη διαρρέει ο ποταμός Βαλιέρ, σε μεγάλο τμήμα του καλυμμένος.

Η αμπελουργική περιοχή στα βόρεια της πόλης είναι ιδιαίτερα γνωστή και περιλαμβάνει τους αμπελώνες των κοινοτήτων Λ'Ετουάλ, Σατώ-Σαλόν και Αρμπουά.

Στα νοτιοανατολικά της πόλης βρίσκεται η δημοφιλής τουριστική περιοχή της οροσειράς Ζυρά, με τα αξιοθέατα της, όπως οι λίμνες Σαλαίν, Κλαιρβώ και Βουγκλάν, καθώς και ορεινά θέρετρα, όπως τα Πρενοβέλ και Λε Ρους.

Ιστορία
-------

Αυτή η περιοχή είναι γνωστή από την προϊστορία, η ίδρυση της πόλης χρονολογείται τουλάχιστον στο 100 π.Χ. όταν στην περιοχή κυριαρχούσαν οι Σηκουανοί, μέχρι τη Ρωμαϊκή κατάκτηση το 52 π.Χ..

Τα αλατωρυχεία της περιοχής τα είχαν ήδη εκμεταλλευτεί αρχικά οι Ρωμαίοι και αργότερα αποτέλεσαν πηγή πλουτισμού των οίκων της Βουργουνδίας, της Βιέν και του Σαλόν που κυριαρχούσαν στα εδάφη από τον Μεσαίωνα, αλλά και πολλών αβαείων.

Η βαρονία της Λονς ενοποιήθηκε το 1400 υπό τον οίκο Σαλόν-Αρλαί με τον Λουδοβίκο Α' και τον γιο του Ιωάννη Γ' του Αρλαί. Μετά από αυτούς, οι βαρώνοι της Λονς είναι πρίγκιπες του Πριγκιπάτου της Οράγγης, όπως ο Φιλιβέρτος γεννημένος στις Λονς στις 18 Μαρτίου 1502.

Κατά τη διάρκεια της Γαλλικής Επανάστασης, η πόλη έφερε προσωρινά το όνομα Φρανσιάντ. Η πόλη έγινε πρωτεύουσα του νομού Ζυρά με το νόμο της 2ας Πλυβιόζ έτος VIII, σύμφωνα με το Γαλλικό Επαναστατικό Ημερολόγιο (29 Μαρτίου 1800).

Το ιαματικό κέντρο Λεντόνια, που βρίσκεται στο πάρκο της πόλης, είναι γνωστό από το 1892.

Κατά τη διάρκεια του Β' Παγκοσμίου Πολέμου, η πόλη απελευθερώθηκε στις 2 Σεπτεμβρίου 1944 από τα συμμαχικά στρατεύματα που αποβιβάστηκαν στην Προβηγκία.

Οικονομία
---------

Στο Λονς-λε-Σωνιέ υπάρχουν πολλές βιομηχανίες γαλακτοκομικών προϊόντων, εδώ παράγεται το γνωστό τυρί La vache qui rit. Επιπλέον, η περιοχή είναι γνωστή για την αμπελουργία από το Μεσαίωνα, ανήκει στην περιοχή των αμπελώνων Ζυρά με μεγάλη παραγωγή κρασιού.

Αξιοθέατα
---------

* Αξιοθέατα στη Λονς-λε-Σωνιέ και την περιοχή της
* Το παλιό ΔημαρχείοΤο παλιό Δημαρχείο
* Τα ιαματικά λουτράΤα ιαματικά λουτρά
* Το παλιό νοσοκομείο-άσυλοΤο παλιό νοσοκομείο-άσυλο
* Μουσείο Καλών Τεχνών και ΑρχαιολογίαςΜουσείο Καλών Τεχνών και Αρχαιολογίας
* Ο πύργος του ρολογιούΟ πύργος του ρολογιού
* Το θέατροΤο θέατρο
* Εκκλησία των ΚορδολιέρωνΕκκλησία των Κορδολιέρων
* Εμπορική οδόςΕμπορική οδός
* Το πάρκο με τις ιαματικές πηγέςΤο πάρκο με τις ιαματικές πηγές
* Αλατωρυχεία του Λονς-λε-Σωνιέ- ΜονμορόΑλατωρυχεία του Λονς-λε-Σωνιέ- Μονμορό

Παραπομπές
----------

1. ↑  «Base officielle des codes postaux» La Poste. 1  Οκτωβρίου 2018.
2. ↑  (Γαλλικά) *Code INSEE*.
3. ↑  «Populations légales 2020» Εθνικό Ινστιτούτο Στατιστικής και Οικονομικών Μελετών. 29  Δεκεμβρίου 2022.
4. ↑  *répertoire géographique des communes*. Institut national de l'information géographique et forestière. Ανακτήθηκε στις 26  Οκτωβρίου 2015.
5. ↑ . «.distance.to/Paris/Lons-Le-Saunier».
6. ↑ . «Lons-le-Saunier».
7. ↑  Stéphane Simonnet, Claire Levasseur (cartogr.) et Guillaume Balavoine (cartogr.) (préf. Olivier Wieviorka), Paris, éd. Autrement, coll. « Atlas-Mémoire », 2004 (1re éd. 1994), 79 p.
8. ↑ . «producteur/liste-Vin/lons-le-saunier».

Εξωτερικοί σύνδεσμοι
--------------------

* (Γαλλικά) Επίσημος ιστότοπος

|  |  |
| --- | --- |
| 

|  |
| --- |
| * Πύλη:Γεωγραφία
* Πύλη:Γαλλία
 |

 |

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 150891619
* LCCN: n83048051
* GND: 4246007-4
* BNF: cb15258663q (data)
* NKC: ge129869

 |

 |